
Criterii de admitere doctorat					Nr. facultate 377/03.09.2026
								Nr. universitate 13.564/03.09.2026
	

Oferta educaţională pentru admiterea în anul universitar 2026-2027, nivel doctorat, sesiunea septembrie 2026, aprobată în urma votului electronic exprimat de Consiliului Facultăţii de Business, în data de 3 septembrie 2026:

1. Școala doctorală: Administrarea Afacerilor 
1. Domeniul: Administrarea Afacerilor
1. Învăţământ cu frecvenţă – 4 ani, pe locuri la buget cu bursă, buget fără bursă și cu taxă;

Pentru admiterea în anul universitar 2026-2027, nivel doctorat, Facultatea de Business a stabilit următoarele criterii de admitere :

1. 50% proba scrisă pe baza unei tematici anunțate anterior;
1. 50% interviu - prezentarea unui proiect de cercetare;

Media minimă pe care trebuie să o obțină un candidat pentru a fi declarat admis este 7,00. Media se calculează cu două zecimale fără rotunjire.
Evaluarea candidaților are în vedere următoarele criterii generale:
1. Relevanța și actualitatea temei de cercetare propuse în raport cu domeniul Administrarea Afacerilor.
2. Calitatea și coerența demersului științific, reflectate în formularea problematicii de cercetare, a obiectivelor și a cadrului conceptual.
3. Capacitatea de analiză critică și sinteză a literaturii de specialitate și a principalelor abordări teoretice relevante pentru tema propusă.
4. Adecvarea și fezabilitatea metodologiei de cercetare în raport cu obiectivele și rezultatele preconizate.
5. Originalitatea și potențialul de contribuție științifică al temei și al direcției de cercetare propuse.
6. Competențele de cercetare și documentare științifică, inclusiv utilizarea surselor academice și a instrumentelor specifice domeniului.
7. Potențialul de dezvoltare academică și de integrare în activitatea de cercetare doctorală.
8. Respectarea standardelor de etică și integritate academică în activitatea de cercetare și în elaborarea documentelor depuse la concurs.
Regulamentul de admitere la Școala doctorală Administrarea Afacerilor, Domeniul Administrarea Afacerilor este postat pe site-ul Facultății de Business.

Decan, 								Secretar șef,	
Conf.univ.dr. Valentin Toader					Mirela-Ioana Cîmpean

